
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 4,160 στρεμμάτων στη θέση 
Αγριλιά της Κοινότητας Πετρωτού του Νομού Φθιώτιδος. ... 1 

Κήρυξη ως αναδασωτέας εκτάσεως 3,100 στρεμμάτων στη θέση 
«Καλαμάκι» της Κοινότητας Μοδιού του Νομού Φθιώτιδος. . 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση τοπικού ρυμοτομικού σχεδίου στην εκτός εγκεκριμένου 
σχεδίου περιοχή στο λόφο Κυνοσάργους του Δήμου Δάφνης για 
τον καθορισμό χώρου για την ανέγερση σχολείου και καθορισμός 
όρων και περιορισμών δόμησης αυτού. 3 

Τροποποίηση του ρυμοτομικού σχεδίου Γλυφάδας (Αττικής) στην 
περιοχή Αιξωνής και ίπιβολή προκηπίου. 4 

ΑΠΟΦΑΣΕΙΣ 

Αναστολή Κατεδάφισης και έκδοσης Άδειας Κατεδάφισης κτιρίου στη 
Δράμα. 5 

ΑΝΑΚΟΙΝΩΣΕΙΣ 

Ειδοποίηση της γενομένης κατάθεσης αποζημίωσης, ακινήτων σε 
.εφαρμογή του σχεδίου πόλεως Παραμυθιάς στον κάτω περιφε¬ 


ρειακό δρόμο Παραμυθιάς, Ν. Θεσπρωτίας. 6 

Ειδοποίηση συμπληρωματικής παρακατάθεσης που έγινε, ποσού αποζη¬ 
μίωσης προσκυρωμένου οικοπέδου 40,5 μ 2 στην Κατερίνη, Ν. Πιε¬ 
ρίας. 7 

Ειδοποίηση της παρακαταθέσεως αποζημιώσεως ακινήτων 
λόγω ρυμοτομίας και προσκυρώσεως στην περιοχή Άγιος 
Νικόλαος Αναβύσσου Αττικής Ο.Τ.Δ. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2560 (1) 


Κήρυξη ως αναδασωτέας εκτάσεως 4,160 στρεμμάτων στη θέση Αγρι- 
λιά της Κοινότητας Πετρωτού του Νομού Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
' Εχοντας υπόψη: 

1) Τις διατάξεις του άρθρου 117 παρ. 3 του Συντάγματος. 


2) Τις περί διοικητικής αποκεντρώσεως διατάξεις. 

3) Τις διατάξεις του νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3. 

β) του άρθρου 38 παράγραφος 1. 

4) Τις διαταγές του Τπουργείόυ Γεωργίας. 

α) 160417/1180/8.7.80 β) 182447/3049/24.9.80. 

5) Την 4686/18.8.1986 πρόταση του Δασαρχείου Λαμίας περί 
κηρύξεως αναδασωτέας, της αναφερόμενης στο θέμα εκτάσεως. 

6) Την 22961/85 απόφαση Νομάρχη Φθιώτιδας «περί παραχωρή- 
σεως αρμοδιοτήτων κλπ», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική (αναγέννηση και τη διατήρηση του χαρακτήρα 
της δασικής εκτάσεως, ώστε να αποκλεισθεί η διάθεση αυτής για άλλο 
σκοπό, τη δημόσια έκταση των τεσσάρων στρεμ. και εκατόν εξήντα 
(4,160) τ.μ. που βρίσκεται στη θέση Αγριλιά της Κοινότητας Πετρω¬ 
τού του Νομού Φθιώτιδος και προσδιορίζεται από τα στοιχεία 1, 2, 
3, 4, 26, 27, 1, όπως φαίνονται στο συνημμένο διάγραμμα, το οποίο 
αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Με δημόσια δασική έκταση αειφύλλων πλατυφύλλων. 

Δυτικά: Ομοίως. 

Βόρεια: Ομοίως. 

Νότια: Ομοίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δαμία, 29 Αυγούστου 1986 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

Αριθ. 2561 (2) 

Κήρυξη ως αναδασωτέας εκτάσεως 3,100 στρεμμάτων στη θέση «Κα¬ 
λαμάκι» της Κοινότητας Μοδιού του Νομού Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
' Εχοντας υπόψη: 

1) Τις διατάξεις του άρθρου 117 παρ. 3 του Συντάγματος. 

2) Τις περί διοικητικής αποκεντρώσεως διατάξεις. 

3) Τις διατάξεις του νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρ’θρου 41 παράγραφος 1 και 3. 

β) του άρθρου 38 παράγραφος 1. 

4) Τις διαταγές του Υπουργείου Γεωργίας. 

α) 160417/1180/8.7.80 β) 182447/3049/24.9.80. 

5) Την 4685/18.8.1986 πρόταση του Δασαρχείου Λαμίας περί 
κηρϋξεως αναδασωτέας, της αναφερόμενης στο θέμα εκτάσεως. 

6) Την 22961/85 απόφαση Νομάρχη Φθιώτιδος «περί παραχωρή- 
σεως αρμοδιοτήτων κλπ», αποφασίζουμε: 


Κηρύσσουμε αναδασωτέα, με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρα 
της δασικής εκτάσεως, ώστε να αποκλεισθεί η διάθεση αυτής για άλλο 
σκοπό, τη δημόσια έκταση των τριών στρεμ. και εκατόν (3,100) τ.μ. 
που βρίσκεται στη θέση «Καλαμάκι» της Κοινότητας Μοδιού του Νομού 
Φθιώτιδος και προσδιορίζεται από τα στοιχεία Α, Β, Γ, .... Κ, Λ, Α, 
όπως φαίνονται στο συνημμένο διάγραμμα, το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Με επαρχιακό δρόμο Μοδιού - Ρεγκινίου. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 29 Αυγούστου 1986 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 


ΎοΠοΐΡΜΚο £ΐΑ<τ?ρ>ΜΛΛη 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση τοπικού ρυμοτομικού σχεδίου στην εκτός εγκεκριμένου σχε¬ 
δίου περιοχή στο λόφο Κυνοσάργους του Δήμου Δάφνης για τον 

καθορισμό χώρου για την ανέγερση σχολείου και καθορισμός όρων 

και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το άρθρο 
26, όπως αυτό αντικαταστάθηκε με το άρθρο 8 παρ. 13 του ν. 1512/85 
(ΦΕΚ 4/Α). 

2. Τις διατάξεις του ν. 1577/85 (ΦΕΚ 210/Α) και ειδικότερα 
τα άρθρα 3, 7, 8 (παρ. 1) και 9. 

3. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παρ. 1. 

4. Τις 136/1984 και 5/1986 γνωμοδοτήσεις του Δημοτικού Συμβου¬ 
λίου Δάφνης. 

5. Την 104/1986 γνωμοδότηση του Κεντρικού Συμβουλίου Περι¬ 
βάλλοντος, Χωροταξίας και Δημοσίων Έργων. 

6. Την 449/1986 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο για τον καθορισμό χώρου 
ανέγερσης σχολείου στήν εκτός σχεδίου περιοχή στο λόφο Κυνοσάργους 
του Δήμου Δάφνης, όπως φαίνεται με τα, στοιχεία Α, Β, Γ, Δ, Ε, Ζ, 


Α στο σχετικό πρωτότυπο διάγραμμα σε κλίμακα 1:1000 που έχει 
θεωρηθεί από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 55390/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζονται ως 

εξής: 

1. Μέγιστο ποσοστό κάλυψης: πενήντα τοις εκατό (50%) της επιφάνειας 
του χώρου. 

2. Συντελεστής δόμησης οκτώ δέκατα (0,8). 

3. Μέγιστο ύψος των κτιρίων οκτώ μέτρα και εβδομήντα εκατοστά 
(8,70). 

4. Ελάχιστη απόσταση από τις ρυμοτομικές γραμμές τρία (3) μέτρα. 

5. Η μελέτη για την ανέγερση σχολείου εγκρίνεται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Αυγούστου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(4) 

Τροποποίηση του ρυμοτομικού σχεδίου Γλυφάδας (Αττικής) στην πε¬ 
ριοχή Αιξωνής και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα το 
άρθρο 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

4. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του ν.δ. 170/73 (ΦΕΚ 229/Α) και ειδικότερα 
το άρθρο 50 (παρ. 4), όπως αυτή αντικαταστάθηκε με το άρθρο 
30 του ν. 702/77 (ΦΕΚ 268/Α). 

6. Την 4364/1980 απόφαση του Συμβουλίου της Επικράτειας. 

7. Τις 118/83 και 174/85 γνωμοδοτήσεις του Δημοτικού Συμβουλίου 
Γλυφάδας. 

8. Τις 324/82, 20/83 και 394/85 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος, και την υπ’ 
αριθ. 118/86 γνωμοδότηση του Κεντρικού Συμβουλίου Περιβάλλο¬ 
ντος, Χωροταξίας και Δημοσίων Έργων. 

9. Την 429/1986 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


Άρθρο 1. 

Εγκρίνεται η τροποποίηση του ρυμοτομικού σχεδίου Γλυφάδας (Ατ¬ 
τικής) στην περιοχή Αιξωνής με τη μετατροπή τμήματος κοινοχρήστου 
πρασίνου, που καθορίστηκε με το από 17.3.1959 β. δ/γμα «Περί 
τροποποιήσεως και επεκτάσεως του ρυμοτομικού σχεδίου Γλυφάδας 
εις θέσιν Πυρναρί» κλπ (ΦΕΚ 55/Α), σε οικοδομήσιμο, όπως φαίνεται 
στο σχετικό πρωτότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 55069/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Στην πρόσοψη των οικοπέδων οικοδομημένων ή μη, που βρίσκονται 
στο κατά το προηγούμενο άρθρο δημιουργούμενο οικοδομικό τετρά¬ 
γωνο και έχουν πρόσωπο στην εγκεκριμένη οδό και στο χώρο κοινοχρή¬ 
στου πρασίνου επιβάλλεται προκήπιο πλάτους τεσσάρων (4) και τριά- 
μισι (3,50) μέτρων αντίστοιχα, όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Αυγούστου 1986 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ’ 

ΕΥΑΓΓΕΛΟΣ ΚΟΥΛΟΥΜΠΗΣ 

7978 _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 


Αριθ. 62547/3756 (5) 

Αναστολή Κατεδάφισης και έκδοσης Άδειας Κατεδάφισης κτιρίου στη 

Δράμα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/85 περί Γενικού Οικοδομικού Κανονι¬ 
σμού και ειδικότερα της παραγράφου 3 του άρθρου 4 αϋτού. 

2. Την από 2.9.86 αιτιολογική έκθεση της Δ/νσης Γ7, με την 
οποία προτείνεται ο χαρακτηρισμός ως διατηρητέου του κτιρίου 
ιδιοκτησίας Φ. Αθανασόπουλου (Ο.Τ. 94) στη Δράμα στις οδούς 

Πέρδικα και Νίκης, και ο καθορισμός ειδικών όρων και περιορι¬ 
σμών δόμησης σ’ αυτό, αποφασίζουμε: 

Αναστέλλουμε επί 6 μήνες την έκδοση άδειας κατεδάφισης και την 
κατεδάφιση του κτιρίου που βρίσκεται στις οδούς Πέρδικα και Νίκης 
(Ο.Τ. 94) στη Δράμα, φερόμενο ως ιδιοκτησία Φ. Αθανασόπουλου. 

Στο παραπάνω κτίριο επιτρέπεται η επισκευή και οι εσωτερικές διαρρυθ¬ 
μίσεις που δε θίγουν τον αρχιτεκτονικό χαρακτήρα του, μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

Αθήνα, 2 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-- 

ΑΝΑΚΟΙΝΩΣΕΙΣ 

Αριθ, 2290 . (6) 

Ειδοποίηση της γενομένης κατάθεσης αποζημίωσης ακινήτων σε εφαρ¬ 
μογή του σχεδίου πόλεως Παραμυθιάς στον κάτω περιφερειακό 

δρόμο Παραμυθιάς, Ν. Θεσπρωτίας. 

Ο ΔΗΜΑΡΧΟΣ ΠΑΡΑΜΥΘΙΑΣ 
’ Εχοντας υπόψη: 

1. Το από 17.7.1923 Ν.Δ. «Περί σχεδίων πόλεων, κλπ» όπως 
αυτό συμπληρώθηκε και τροποποιήθηκε. 

2. Το 797/1971 Ν.Δ. «Περί αναγκαστικών απαλλοτριώσεων» 
όπως τροποποιήθηκε και συμπληρώθηκε. , 

3. Το από 19.4.1954 Β.Δ. (ΦΕΚ 86/Α/28.4.1954) «περί εγκρίσεως 
του ρυμοτομικού σχεδίου του οικισμού Παραμυθιάς Θεσπρωτίας κ.λπ». 

4. Την 1/1985 πράξη αναλογισμού του Πολεοδομικού Γραφείου 
Ηγουμενίτσας, που έχει νόμιμα κυρωθεί και 

5. Τη 275/1986 απόφαση του Μονομελούς Πρωτοδικείου Θε¬ 
σπρωτίας, φέρουμε σε γνώση όλων εκείνων που έχουν κεκτημένα ή 
αξιούν δικαιώματα κυριότητας επί των απαλλοτριωθέντων εδαφικών, 
κτιριακών και δέντρων, λόγω ρυμοτομίας, για διάνοιξη και οριστική 
διαμόρφωση, σύμφωνα με το εγκεκριμένο σχέδιο πόλης, του κάτω 
περιφερειακού δρόμου καθώς και εκείνων που για οποιοδήποτε λόγο 
διεκδικούν δικαιώματα επί των ανωτέρω ακινήτων, ότι κατατέθηκαν 
από το Δήμο Παραμυθιάς στο Γραφείο Παρακαταθηκών και Δανείων 
Παραμυθιάς στο όνομα των δικαιούχων δραχμές ΕΝΑ ΕΚΑΤΟΜΜΥ¬ 
ΡΙΟ ΠΕΝΤΑΚΟΣΙΕΣ ΕΙΚΟΣΙ ΟΧΤΩ ΧΙΛΙΑΔΕΣ ΕΚΑΤΟΝ ΟΓΔΟ¬ 
ΝΤΑ ΕΦΤΑ (1.528.187) ως εξής: 


α/α' Ονομα 
δικαιούχου 

-·- 

κατατεθέν Αριθ. Γραμματίου του 
ποσό δρχ. Ταμείου Παρ/κών και 
Δαν. 

1 . 

Μαρία Σακκά 

97.355 

1881/3.9.86 

2. 

Ιωάννης Τσίλης 

156.255 

1882/3.9.86 

3. 

Κων/τίνος Κατσάβερης 

237.120 

1883/3.9.86 

4. 

Αγγελική Κουτσιάφτη 

49.170 

1884/3.9.86 

5. 

Αναστάσιος Σακκάς 

893.085 

1885/3.9.86 

6. 

Ξενοφών Μητσιώνης 

64.322 

1886/3.9.86 

7. 

Φώτιος Σακκάς 

15.000 

1887/3.9.86 

8. 

Παρασκευή Πάκου 

15.880 

1888/3.9.86 


Παραμυθιά, 3 Σεπτεμβρίου 1986 

Ο Δήμαρχος 
ΕΚΤΟΡΑΣ ΜΠΕΛΛΟΣ 


( 7 ) 

Ειδοποίηση συμπληρωματικής παρακατάθεσης που έγινε, ποσού αποζημίω¬ 
σης προσκυρωμένου οικοπέδου, 40.5 μ 2 στην Κατερίνη Ν. Πιερίας. 

Ο Κοσμάς και η Ελένη σύζυγος Κοσμά Παρασκευόπουλου, κάτοικοι 
Αθήνας, Τιμολέοντος Βάσσου 28, ενεργούντες βάσει του με αριθμό 
819452/8.9.86 γραμματίου σύστασης παρακαταθήκης του Ταμείου 
Παρακαταθηκών και Δανείων Αθηνών, κατέθεσαν σ’ αυτό ποσό: εξή¬ 
ντα χιλιάδες επτακόσιες πενήντα δραχμές (δρχ. 60.750) και συντά¬ 
χθηκε η με αριθμό 2418/8.9.86 πράξη κατάθεσης του Συμβολαιο¬ 
γράφου Αθηνών Παναγιώτου Περάκη που κοινοποιήθηκε στο δι¬ 
καιούχο με την υπ’ αριθ. 1017/9.9.86 έκθεση επίδοσης του δικαστικού 
επιμελητή ΚΩΝ/ΝΟΥ Γ. ΓΙΑΝΝΟΥΛΗ, ως αποζημίωση στο δι- 
" καιούχο Νικόλαο Χαρισιάδη του Κλεομένους κάτοικο Αθήνας για την 
παρακάτω αιτία: Συμπληρωματική παρακατάθεση για το Νικόλαο 
Χαρισιάδη του Κλεομένους, κάτοικο Αθήνας, κατόπιν της με αριθμό 
774/1979 απόφασης του Εφετείου Θεσσαλονίκης που όρισε οριστική 
τιμή μονάδας κατά τετραγωνικό μέτρο δραχμές εννέα χιλιάδες (9.000) 
αντί του ποσού επτά χιλιάδες πεντακόσιες δραχμές (7.500) που όρισε 
η με αριθμό 207/1.7.77 απόφαση του Πολυμελούς Πρωτοδικείου 
Κατερίνης κατά τετραγωνικό μέτρο αντί του ποσού των πέντε χιλιάδων 
(57000) που όρισε η με αριθμό 253/1973 απόφαση του μονομελούς 
Πρωτοδικείου Κατερίνης (προσωρινή τιμή) για ρυμοτομούμενο και 
προσκυρούμενο τμήμα οικοπέδου στο Ο.Τ. 116 και Ο.Τ. 123 πόλης 
Κατερίνης για τη διάνοιξη του δρόμου Τραπεζούντας βάσει της' με 
αριθμό 9/1958 πράξής τακτοποίησης, προσκύρωσης και αναλογισμού 
του Πολεοδομικού Γραφείου Κατερίνης. 

Για να λάβει γνώση ο παραπάνω δικαιούχος και για τις νόμιμες συνέπειες 
με τη ρητή επιφύλαξη κάθε νόμιμου δικαιώματος μας γίνεται η ειδοποίηση 
αυτή για τη χωρίς εμπόδια διάνοιξη του δρόμου Τραπεζούντας. 

Αθήνα, 8 Σεπτεμβρίου 1986 

Η πληρεξούσια δικηγόρος 
ΙΦ. Γ. ΚΑΝΣΟΥΖΙΔΟΥ 

. Οι καταθέσαντες 

' ΚΟΣΜΑΣ & ΕΛΕΝΗ ΠΑΡΑΣΚΕΥΟΠΟΥΛΟΥ 

(Αριθ. διπλ. Α’ Δημ. Ταμ. Κατερίνης Φ.Μ.Α. 3976457/4.9.86) 
(Αριθ. διπλ. Ταμ. Παρακαταθηκών και Δανείων 819452/8.9.86) 
(Αριθ. διπλ. Δημ. Ταμ. Δικ. Εισ. Αθην. 4254462/10.9.86) 

Αριθ. 42020 (8) 

Ειδοποίηση της παρακαταθέσεως αποζημιώσεως ακινήτων λόγω ρυμοτο¬ 
μίας και προσκυρώσεως στην περιοχή Άγιος Νικόλαος Αναβύσσου 
Αττικής Ο.Τ.Δ. 

Οι Κων/νος Νικολάου Κιάφας και Ασημίνα σύζ. Κων/νου Κιάφα το 
γένος Αποστ. Κυνβελάκη, γνωστοποιούν στους ιδιοκτήτες ακινήτων 
της περιοχής Άγιος Νικόλαος Αναβύσσου Αττικής που ρυμοτομού- 
νται κατά την εφαρμογή του ρυμοτομικού σχεδίου της περιοχής Ανα¬ 
βύσσου Αττικής και σύμφωνα με την υπ’ αριθμ. 229/1971 πράξη 
προσκυρώσεως και αναλογισμού αποζημιώσεως της Πολεοδομικής 
Υπηρεσίας του Διαμερίσματος Αθηνών που κυρώθηκε με την υπ’ 
αριθμ. 36931/2897/1976 απόφαση του Νομάρχη καθώς και σε 
τυχόν ενυποθήκους δανειστές επί των ακινήτων τούτων, ότι η αποζη¬ 
μίωση που καθορίστηκε σύμφωνα με την υπ’ αριθμ. 83/1986 από¬ 
φαση του Μονομελούς Πρωτοδικείου Αθηνών έχει κατατεθεί στο 
Ταμείο Παρακαταθηκών και Δανείων υπέρ των αναγνωρισθησομένων 
δικαιούχων Συν. ποσό 1.163.050 δρχ. 

Σχετικά με την κατάθεση αυτή έχει εκδοθεϊ το 815376/4.8.1986 
ισόποσο γραμμάτιο του Ταμείου Παρακαταθηκών και Δανείων. 

Η ειδοποίηση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1986 

Ο Πληρεξούσιος Δικηγόρος 
ΕΛΕΥΘ. X. ΠΑΠΑΔΗΜΗΤΡΙΟΥ 

(Αριθ. διπλ. Δημ. Ταμ. Δικ. Εισ. Αθην. 4254594/11.9.86) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



